228 
Fölszólitás. 
Azon t. társulati tagok, kik tartozásukat a f. évre még 
mindekkorig le nem rótták, s kiknek a postai utánvétek lap 
netán még nem küldetett, szíveskedjenek e kötelezettségüknek 
mielőbb eleget tenni, miután különben a magy. kir. földtani 
intézet évkönyvének ez évben már megjelent füzeteit — IV. 
köt. I. és II. füzet — valamint a már végleges kiállításához 
közel álló III. köt. utolsó füzetét meg nem kapják, mely em¬ 
lített füzetek a társulati közlöny ez évi folyama mellékleteinek 
tekinthetők, annyiból t. i., a mennyiben társulatunk tagjai e füze¬ 
teket — a tagdij fejében — a közlöny mellett szintén megkapják. 
Azon t. tagtársaknak, kik a társulatba csak a legújabb 
időben léptek be, az említett évkönyv IV. kötetének I. füzetét 
nem kaphatják többé meg, miután a társulati példányok már 
elfogytak, s könyvárusi utón sem szerezhető többé meg. 
Tudósítás. 
A magyar orvosok és természetvizsgálók f. évi -—XVIII- 
ik — nagygyűlésüket Erdélyben, Élőpatakon f. évi aug. 
27. — szept. 5-ig fogják megtartani. 
Azon társulati tagok, kik e gyűléseken részt szándékoz¬ 
nak venni, — különösen a lakás megrendelése miatt — lehe¬ 
tőleg minél előbb jelentkezzenek, — legfeljebb aug. 20-ig — 
Sztupa Grörgy nagygyűlési pénztárnok úrnál, (Pest, széna 
tér, gyógyszertár „a magy. koronához"), s a nagygyűlés he¬ 
lyén a magyarhoui földtani társulatot képviselni, tehát ott, 
mint ilyenek magukat bejelenteni szíveskedjenek. 
A résztvevési tagsági díj 6 frtot tesz ki. 
A nagygyűlés helyét képező vidék, mint ez általában is¬ 
meretes, nemcsak Erdély, illetőleg hazánk legszebb vidékeinek 
egyikét képezi, hanem szépsége, érdekessége miatt európai 
hírrel bir s Erdély KDK. i. részén feküdvén, már maga az ut 
is igen érdekes, sőt tanulságos. 
Budapest, 1875. jul. 20. 
Sajóhelyi Frigyes , 
társ. I titkár. 
Budapest. Légridy testvérek. 
